મહેસાણા જીલ્લા પંચાયતના પ્રમુખ-ઉપપ્રમુખની ચુંટણીમાં વિસનગર તાલુકાના કમાણા ગામના વતની અને ગોઠવા સીટના સદસ્યા શિલાબેન એસ.પટેલની આગવી વહીવટી સુઝ અને આવડતથી કોંગ્રેસ પાર્ટીએ તેમને જીલ્લા પંચાયતના પ્રમુખ બનાવતા કમાણા ગામ, પાટીદાર સમાજ તથા કોંગ્રેસના કાર્યકરોમાં ભારે ઉત્સાહનો માહોલ જોવા મળ્યો છે. જોકે શિલાબેનને જીલ્લા પંચાયતના પ્રમુખપદનો ઉચ્ચ હોદ્દો મેળવવામાં તેમના પતિ સુધિરભાઈ પટેલની પક્ષ પ્રત્યેની વફાદારી અને પોતાના વિસ્તારમાં લાખો રૂપિયાના ખર્ચે કરેલા વિકાસકામોનુ પરિણામ છે.